open-index/open-wikipedia-markdown huggingface dataset:
Lopadotemachoselachogaleokranioleipsanodrimhypotrimmatosilphioparaomelitokatakechymenokichlepikossyphophattoperisteralektryonoptekephalliokigklopeleiolagoiosiraiobaphetraganopterygon

**Lo&#173;pa&#173;do&#173;te&#173;ma&#173;kho&#173;se&#173;la&#173;kho&#173;ga&#173;meo&#173;kra&#173;nio&#173;lei&#173;psa&#173;no&#173;dri&#173;my&#173;po&#173;trim&#173;ma&#173;to&#173;sil&#173;phio&#173;ka&#173;ra&#173;bo&#173;me&#173;li&#173;to&#173;ka&#173;ta&#173;ke&#173;khy&#173;me&#173;no&#173;ki&#173;khle&#173;pi&#173;kos&#173;sy&#173;pho&#173;phat&#173;to&#173;pe&#173;ri&#173;ste&#173;ra&#173;lek&#173;try&#173;o&#173;nop&#173;to&#173;ke&#173;phal&#173;lio&#173;kig&#173;klo&#173;pe&#173;lei&#173;o&#173;la&#173;gōi&#173;o&#173;si&#173;rai&#173;o&#173;ba&#173;phē&#173;tra&#173;ga&#173;nop&#173;te&#173;rý&#173;gōn** er et 183-bokstavers ord for en fiktiv rett nevnt i Aristofanes' komedie *[[Kvinnene i folkeforsamlingen]]* (v. 1169–1175).

På gresk har ordet i sin originale form 171 bokstaver: λοπαδοτεμαχοσελαχογαλεοκρανιολειψανοδριμυποτριμματοσιλφιοκαραβομελιτοκατακεχυμενοκιχλεπικοσσυφοφαττοπεριστερα
λεκτρυονοπτοκεφαλλιοκιγκλοπελειολαγῳοσιραιοβαφητραγανοπτερύγων. Ordboken Liddell-Scott-Jones omtaler ordet «navnet på en rett sammensatt av alle slags godbiter, fisk, kjøtt, fugl og sauser.»

Måltidet var en frikassé, med 17 søte og sure ingredienser, inkludert dvergdykkerhode, honning, eddik, fisk, sylteagurk og følgende:

*fiskebiter
*fisk av haier og skater-arten
*råtten hundefisk eller hodet til en liten hai
*generelt skarptsmakende ingredienser av forskjellig innhold satt sammen
**silphion*
*en slags krabbe, bille eller hummer
*ørn
*ost
*honning, rennende ned
*troster
*svarttrost
*ringdue
*tamdue
*kylling
*ristet dvergdykker
*hare
*nedkokt vin
*dessertfrukt
*vinge, finne

## Rolle i stykket
Matriarkene som forekommer i *Kvinnene i folkeforsamlingen* prøver å behandle alle likt. De lager dette måltidet for å kunne servere mat som dekker alles behov.

## Referanser


## Eksterne lenker
* Fra: Aristophanes Comoediae, ed. F.W. Hall and W.M. Geldart, vol. 2. F.W. Hall and W.M. Geldart. Oxford. Clarendon Press, Oxford. 1907
* Fra: Aristophanes. Ecclesiazusae. The Complete Greek Drama, vol. 2. Eugene O'Neill, Jr. New York. Random House. 1938
Klarluftsturbulens

**Klarluftsturbulens** er uregelmessige luftbevegelser i form av turbulens uten at man har synlige spor (som skyer) av turbulensen.  Det oppstår når to luftmasser med forskjellig fart møter hverandre, vanligvis i en høyde på 7&nbsp;000&ndash;12&nbsp;000 m og ofte i nærheten av jetstrømmer og av og til nær fjellkjeder. Klarluftsturbulens er umulig å oppdage med det blotte øye eller med radar, og er derfor vanskelig å unngå. Det finnes derimot enkelte apparater, kalt for scintillometer, som kan oppdage turbulensen på avstand ved å bruke optiske teknikker. 

På engelsk heter fenomenet «Clear-Air Turbulence», og er forkortet til «CAT», som også er mye brukt i Norge. 

Denne typen turbulens kan være til fare for flytrafikk. En rask endring i vindens fartsretning kan få oppdriften over flyvningene til å variere raskt og uforutsigbart. Dette har blant annet ført til at både kabinpersonal og passasjerer har blitt skadet (og i enkelte tilfeller mistet livet) etter å ha blitt kastet rundt inne i flyet.
Tsjernogolovka

**Tsjernogolovka** (russisk: Черноголо́вка) er en by i Moskva oblast i Russland. Den ligger 43&nbsp;km nordøst for Moskvas bygrense. Bystatus ble innvilget i 2001. Innbyggertall: 20&nbsp;284 (folketelling 2002)

Tsjernogolovka er et større russisk senter for vitenskapelig forskning. Byen huser mange forskningsinstitusjoner under Det russiske vitenskapsakademi, hovedsakelig innen fysikk og beslektede grener.

Bosetningen *Tsjernogolovl* har vært kjent siden 1300-tallet. Tsjernogolovka ble første gang offisielt nevnt i 1710.

I 1956 vokste Tsjernogolovka til et vitenskapelig senter ved hjelp av Nobelprisvinneren Nikolaj Semjonov. Semjonov startet den eksperimentelle grenen av Moskva Institutt for Kjemisk Fysikk, som i løpet av 1960s&ndash;1970-tallet vokste til et forskningssenter. I 2001 fikk Tsjernogolovka innvilget bystatus.

## Referanser


## Eksterne lenker
* 
* Tsjernogolovkas nettsted
* Tsjernogolovka Vitenskapssenter 
* Generell informasjon
Sonal strøm

**Sonal strøm** er et meteorologisk begrep som betyr at det generelle strømmønsteret er fra vest mot øst langs Jordens breddegradslinjer (det motsatte av meridional strøm). Ekstratropiske sykloner som oppstår når strømmønsteret er sonalt er oftest svake og flytter seg raskt østover.
Nordre gate (Oslo)

:::*Se [[Nordre gate|pekerside]] for flere forekomster av Nordre gate.*

**Nordre gate** (7-27b, 2–22) (tidl. **Nordre Gade**) er en gate på Grünerløkka i Oslo. Gaten er en fortsettelse på Møllerveien, starter ved Grünerbrua og ender i Toftes gate ved Schous plass. Den er også kjent som «Hallelujagata» siden Frelsesarmeen, Indremisjonen og Evangeliesenteret hører til der.

Nordre gate krysser blant annet Markveien og Thorvald Meyers gate, og passerer parkene Grünerhagen og Nedre Foss park i bakken opp fra Grünerbrua. Man kan ta trikk nummer 11, 12 og 13 for å komme hit, da de trafikkerer den såkalte Grünerløkka-Torshov-linjen og har holdeplass på Schous plass.

## Kjente bygg
*Nr. 5 – leiegård i «Ny York» fra 1859, som ble totalskadet av brann og gjenoppført i 1984 av OBOS i Stolmakergata borettslag.
*Nr. 7 – et av «Ny Yorks» eldste hus fra 1857–58, som nå er revet. Nabohuset, «Borgergården» i *[[Øvre gate (Oslo)|Øvre gate]] 2b*, ble restaurert.
*Nr. 16 – Beckers restaurant, en typisk lokalrestaurant med uteservering på taket i sommerhalvåret. Ble nedlagt i 1999. Nå vinmonopolutsalg.
*Nr. 18b – Regina Teater, Oslos første kinobygning som ble oppført i 1915, arkitekt Harald Aars. Nå forsamlingslokale for pinsemenigheten og fjernsynsstudio med nybarokk fasade, kalt Evangeliesalen Berøa.
*Nr. 25b – forsamlingshus oppført for Frelsesarmeen i 1898, arkitekt Jørgen Jørgensen. Nå lokale for et av Norges største Frelsesarmé-korps: Oslo 3. korps. Korpsets lokale er et populært lokale for musikk og kulturbegivenheter. Kjente navn som DDE og Ole Edvard Antonsen har spilt her.

### Bildegalleri

Fil:Oevre gate 2B.jpg|Øvre gate 2B, kun grunnmuren igjen av Nordre gate 7.
Fil:Oevre gate 2B backyard.jpg|Nordre gate 7 ville vært her, men kun «Borgergården» i Øvre gate 2B står igjen.
Fil:Nordre gate 18B Evangeliesalen Berøa tidligere Regina Teater.jpg|Regina Teater – Oslos første kinobygning, nå Evangeliesalen Berøa.
Fil:Nordre gate 16 id 166203.jpg|Nordre gate 16 (Beckers)


## Referanser
Neil Bourguiba

**Neil Bourguiba** er en svensk skuespiller. Hans mor er svensk-tunisisk og hans far er tunisisk.

## Filmografi (utvalg)
* 2007 &ndash; *[[Beck &ndash; I Guds navn]] (Svensk tittel: Beck &ndash; I Guds namn)* &ndash; Wilhelm Beck
* 2007 &ndash; *[[Beck &ndash; Det tause skriket]] (Svensk tittel: Beck &ndash; Det tysta skriket)* &ndash; Wilhelm Beck
* 2007 &ndash; *[[Beck &ndash; Det svake leddet]] (Svensk tittel: Beck &ndash; Den svaga länken)* &ndash; Wilhelm Beck
* 2006 &ndash; *[[Beck &ndash; Gribben]] (TV) (Svensk tittel: Beck &ndash; Gamen)* &ndash; Wilhelm Beck
* 2006 &ndash; *[[Beck &ndash; Advokaten]]* &ndash; Wilhelm Beck
* 2002 &ndash; *[[Beck &ndash; Annonsmannen]]* &ndash; Wilhelm Beck
* 2001 &ndash; *[[Beck &ndash; Hämndens pris]]* &ndash; Wilhelm Beck  

## Eksterne lenker
*
Atmosfærisk vindu

**Atmosfæriske vinduer** viser til de delene av det elektromagnetiske spekteret som blir svakt absorbert når jordatmosfæren er i sin naturlige tilstand. I vinduene er det stor sannsynlighet for at et foton fra overflaten når verdensrommet, og motsatt.

Det er vinduer i synlig lys, infrarødt lys og i radiospekteret.

Det atmosfæriske vinduet i infrarødt ligger for bølgelengder mellom omtrent 8 og 12 mikrometer. 

## Årsak
Over vinduet (dvs for lave energier) skjer absopsjon primært på grunn av rotasjonsmoder til vanndamp og vibrasjon/rotasjon av CO<sub>2</sub>. Under  vinduet  (dvs for høyere energier) skjer absorpsjon primært ved vibrasjon/rotasjon av vanndamp, samt at vibrasjon/rotasjon av CH<sub>4</sub> gir et bidrag like under 8 μm.
Lystgass bidrar både over og under vinduet. 

Av naturlige bestanddeler i atmofæren har ozon (O3) bidrag i det atmosfæriske vindu. Midt i spekteret til ozon er absorpsjonen så sterk at strålingen ut i verdensrommet kommer fra stratosfæren.

Uten det infrarøde vinduet ville Jorden ha vært altfor varm til å inneholde liv, og trolig så varm at den ikke ville inneholdt vann, slik som Venus. Vinduet i det elektromagnetiske spekteret er altså svært viktig for livet på Jorden.

## Farer
De siste tiårene har det blitt flere gasser som inneholder bindinger mellom fluor og enten karbon eller svovel i atmosfæren. Disse gassene absorberer stråling som ligger innenfor det atmosfæriske vinduet. Disse ikke-reaktive gassene blir ikke fjernet i den naturlige sirkulasjonen i jordatmosfæren. Man har for eksempel estimert at gasser som perfluorkarbon (CF4, C2F6, C3F8) kan holde seg i atmosfæren i over 50&nbsp;000 år, et tall som kan være underestimert siden disse gassene ikke har naturlige kilder. 

Dette betyr at slike sammensetninger har et enormt potensial for global oppvarming. En kilo med svovelheksafluorid vil for eksempel føre til like stor oppvarming som 23 tonn med karbondioksid i løpet av 100 år. Perfluorkarbon har en lignende effekt og man trenger 1800 ganger så mye karbondioksid for å gi den samme globale oppvarmingen som karbontetraklorid (CCl4). 

## Referanser




## Se også
*Drivhusgass
*Drivhuseffekt
*Ozonnedbryting
*Radiovindu
*Astronomisk vindu
*Optisk vindu

## Eksterne lenker
* IR atmosfærisk vindu
Optisk tykkelse

**Optisk tykkelse** er et uttrykk for hvor langt lys (eller annen stråling) med en gitt frekvens kan trenge inn i et stoff eller medium før styrken er redusert med en faktor på 1/e, som omtrent er 2/3 av lysstyrken. 

Optisk tykkelse skildrer hvor raskt lyset blir absorbert i et stoff. Lysintensiteten som er igjen kan regnes ut med formelen:

:I_{x,\lambda} = I_{0,\lambda} e^{-x/\sigma_\lambda}\ ,

der *σ<sub>λ</sub>* er den stoffets optiske tykkelse. 

Den optiske tykkelsen til et stoff er forskjellig for hver bølgelengde av lyset, og kan også variere med andre faktorer som f.eks. temperatur.

## Se også
Beer-Lamberts lov
Skyalbedo

**Skyalbedo** er et mål på reflektiviteten i en sky. Høye verdier betyr at skyene kan reflektere mer solstråling.

Skyalbedo varierer fra mindre enn 10&nbsp;% til mer enn 90&nbsp;%, avhengig av størrelsen på dråpene i skyene, om skyene inneholder vann eller is, og solens vinkel i forhold til senit. Små dråper og stort vanninnhold fører til høy skyalbedo, hvis alle de andre faktorene er uendret. 

## Se også
* Albedo
Strålingsavkjøling

**Strålingsavkjøling** har man når et legeme mister mer energi ved stråling enn den får tilført fra omgivelsene. 

Den storskala sirkulasjonen i jordatmosfæren er drevet av forskjeller i absorbert solinnstråling per kvadratmeter. Solen varmer opp Jorden mer i tropisk strøk enn i polare områder. Atmosfærisk sirkulasjon og havstrømmer omfordeler en del av denne energien som merkende varme og latent varme ved hjelp av blant annet storstilte vindsystemer og sykloner i atmosfæren. Tropene stråler altså mindre varme ut i verdensrommet enn de ville ha gjort om det ikke fantes sirkulasjonsstrømmer på Jorden. I tillegg ville polområdene hatt større strålingsavkjøling. De tropiske områdene har større strålingsavkjøling (mer utstråling) enn polområdene på grunn av høyere overflatetemperatur der.

I liten skala kan man kjenne et eksempel på strålingsavkjøling foran et kaldt vindu om vinteren. Den siden av ansiktet som vender mot vinduet blir kaldere enn den som vender inn mot rommet.

## Se også
* Termisk stråling
* Svart legeme
* Drivhuseffekten
Storheia (Trondheim)

**Storheia** er det høyeste fjellet i Bymarka i Trondheim med sine 565,6 meter over havet.

Fra Storheia er det vid utsikt i alle himmelretninger.
Trondhjems Turistforening hadde en hytte på toppen her fram til 1969, da den ble brent ned.

## Referanser


## Eksterne lenker
*
Solvinkelens effekt på klima

Vinkelen som sollyset treffer Jorden med varierer med breddegrad, tid på dagen og med årstidene. Dette er en viktig faktor for hvor mye varmeenergi et sted på Jorden kan motta. Hellingen av jordaksen fører til årstidsvariasjonene og er hovedårsaken til at det er varmere vær om sommeren enn om vinteren. Solinnstrålingen vinkelrett på atmosfæren er på 1367 Watt per kvadratmeter, men ca 30% reflekteres og ca 1000 W/m² er den høyeste effekten som når jordoverflaten. 

## Solvinkelens geometri
Når sollyset skinner på Jorden med en lavere vinkel (er nærmere horisonten) blir energien fra lyset spredd utover et større område, og lyset er derfor svakere enn når solen står høyt på himmelen og energien blir konsentrert på et mindre område (se figur 2). 

Figur 1 viser vinkelen sollyset treffer Jorden med på den nordlige og sørlige halvkule når Jordens nordlige akse heller bort fra solen. Altså når det er vinter i nord og sommer i sør. 

Figur 2 viser en kilometer bred solstråle som treffer bakken rett ovenfra, og en annen, like bred solstråle som treffer bakken med en vinkel på 30°. Trigonometrien forteller oss at sinus til 30° er 1/2, mens sinus til 90° er 1. Derfor vil solstrålene som treffer bakken med en vinkel på 30° bli spredd over et dobbelt så stort område. 

Solstrålene som har lavere vinkel må i tillegg gå dobbelt så langt gjennom jordatmosfæren, som reflekterer noe av energien tilbake samtidig som det er større sjanse for at sollyset blir spredd av partikler i atmosfæren.

## Klimaeffekt

Den økte effekten fra solen nær ekvator fører til økt oppvarming og får luften til å stige og skaper lavtrykk. Ved ca 30ºN og 30ºS er luften blitt avkjølt og synker, og det skapes en Hadleycelle på hver side av ekvator. Sammen med jordrotasjonen og coriolis-kraften skapes passatvindende som er jordens mest stabile værsystem. 

Jordens aksehelning gjør at vinkelen på solinnstrålingen endrer seg avhengig av hvor jorden er i forhold til solen, og dette skaper årstidene. Om sommeren, i Oslo, går solen opp til 53,5° over horisonten, mens om vinteren er solen bare 8,6° over horisonten, og varmen fra solen blir derfor svært forskjellig om sommeren og om vinteren. 

Den totale solinnstrålingen varierer i 11 års sykluser, men over tid er variasjonen bare 0,1% 

## [[Solkraft]]
Solcellepaneler fanger opp energi fra sola, og vil teoretisk virke best med en høy solvinkel og mye sol per kvadratmeter. For å utnytte solenergien best mulig må solcellepanelet også ha samme vinkel som solvinkelen, altså rett mot sola. Solceller av silisium har mindre enn 30% virkningsgrad og er mest effektive ved lave temperaturer,  så mens høy solinnstråling er positivt virker økt temperatur negativt. 

## Se også
* Klima
* Solinnstråling
* Årstider
* Aksehelning
* Passatvind
 
## Referanser
Klemet Erland Hætta

**Klemet Erland Hætta** (født 2. februar 1973) representerer Norske Samers Riksforbund i Sametinget. 

Han var 1. vara for NSR til Sametinget fra 1997 til 2005. Da ble han valgt inn for perioden 2005-2009. I perioden 2017–21 møter han som fast vararepresentant mens Aili Keskitalo er sametingspresident. 

Hætta var ordfører i Kautokeino for Samefolkets Parti i tre perioder fra 2003 til 2015. 

## Referanser


## Eksterne lenker
* Sametinget - Klemet Erland Hætta
Fra Kristiania-Bohêmen

***Fra Kristiania-Bohêmen*** er en roman skrevet av Hans Jæger (1854–1910). Romanen kom ut i 1885, men ble øyeblikkelig beslaglagt. 

Jæger selv ble i 1886 idømt en større pengebot og 60 dagers fengsel. Han mistet også stillingen som stortingsstenograf. Det var ikke så mye «pornografien» som medførte at boken ble inndradd, men snarere persongalleriet i boken. Jæger brukte levende modeller, og flere var lett gjenkjennelige. Kristiania var en liten by, og forholdene var gjennomsiktige. Bohemen var ikke en entydig «klasse», men et konglomerat av livsinnstillinger og filosofi. Din plass i samfunnet for øvrig var også av betydning. 

## Om miljøet i boken
Kristianiabohemen er en betegnelse på en gruppe kunstnere og kulturpersonligheter som levde og virket i Kristiania på 1880-tallet.

Halvor Fosli beskriver i sin bok «Kristianiabohemen : byen, miljøet, menneska» *fire* ulike typer bohemer; de grønne, de svarte, de røde og de blå. Den grønne bohemen er ung, glad, og fri, en upolitisk bohem. Fosli bruker Haakon Nyhuus og Bernt Anker Bødtker Hambro som eksempler på denne bohemtypen. Den sorte er en trist figur; fattigdom, fortvilelse og laster fører til apati og depresjoner. Foslis eksempler er Johan Seckmann Fleischer og Rudolph Halvor Werring. Den røde er offervillig, engasjert, og drømmer om sosial revolusjon, og Fosli mener Hans Jæger passer inn i denne gruppen. Den blå bohemtypen har ifølge Fosli ingen saker på programmet, har god økonomi, og lever først og fremst etter eget hode; Foslis eksempler er Oda Krohg og Frits Thaulow. 

## Litteratur
* 
*Hans Jæger (2020). La bohème di Kristiania, a cura di Luca Taglianetti, Lindau, Torino 2020.

## Referanser
Mona Skanke

**Mona Skanke** (født 5. august 1972) er en norsk lokalpolitiker for Arbeiderpartiet. Hun var ordfører i Porsanger kommune i Finnmark fra 2007 til 2011.

## Referanser
Snorremonumentet

**Snorremonumentet** er navn på monumenter i Norge og Island reist til minne om Snorre Sturlason, en islandsk dikter og høvding som er mest kjent for å ha skrevet *[[Heimskringla]]*, en samling sagaer eller fortellinger om norske konger, på 1220-tallet.

## Snorremonumentet i Oslo (Snorrebautaen 1941–1945)
«Snorremonumentet» i Oslo, også omtalt som «Snorre-steinen» og «Snorre-bautaen», var et monument på Nisseberget i Slottsparken i enden av Karl Johans gate. Monumentet var en åtte meter høy bauta i granitt. Den ble avduket av Gulbrand Lunde, som var kulturminister i Vidkun Quislings andre regjering, 23. september 1941 på 700-årsdagen for Snorre Sturlassons død.  Monumentet ble fjernet ved frigjøringen etter andre verdenskrig. Det er uvisst hva som så skjedde med bautaen.

## Snorremonumentet på Reykholt og i Bergen (Vigelands Snorre-statue)

20. juli 1947 ble det avduket et minnesmerke over Snorre på Reykholt på Island, stedet han bodde fra 1206 til han ble drept i 1241. Monumentet består av en skulptur utformet av den norske billedhoggeren Gustav Vigeland i 1938 og var tenkt som en gave til 700-årsmarkeringa for Snorres død. I 1948 ble en kopi av monumentet satt opp på plassen ved Mariakirken i Bergen.  Det ble seinere flyttet til Dreggsallmenningen ved inngangen til Bryggens Museum. Vigelands statue av Snorre er 2,54 meter høy og står på en cirka tre meter høy sokkel. Sokkelen har inskripsjonenene «Snorri Sturluson», «1178», «1241» og «Nordmenn reistu» («reist av nordmenn»).

## Referanser
Phil LaMarr

**Phillip «Phil» LaMarr** (født 24. januar 1967 i Los Angeles i California) er en amerikansk komiker, skuespiller og stemmeskuesiller.

LaMarr var en av de opprinnelige medlemmene av gruppen som *[[MADtv]]*. Han er også kjent for å spille stemmer i animasjonsserier og videospill som *[[Futurama]]*, *[[Static Shock]]*, *[[Samurai Jack]]*, *[[Justice League]]*, *[[Justice League Unlimited]]*, *[[Star Wars: Knights of the Old Republic II: The Sith Lords]]*, *[[Star Wars: The Clone Wars]]*, *[[Metal Gear Solid 2: Sons of Liberty]]*, *[[Metal Gear Solid 4: Guns of the Patriots]]*, and *[[inFAMOUS]]*.

LaMarr har spilt tre episode i krimserien Castle som psykiateren Dr. Holloway. Han har også blitt sett i Big Time Rush tv-serie som musikk produsent, Hawk.

## Tidlig liv og utdannelse
LaMarr ble født i Los Angeles. Han gikk ved Harvard High School i North Hollywood og Yale University i New Haven. Ved Yale var han med å startet opp improvisasjonsteatergruppen Purple Crayon. En av hans største roller ved Yale var tittelkarakteren i den britiske komedien *Trevor*. Etter at han eksaminerte i 1989 ble han med i sketsj- og improgruppen the Groundlings. Han studerte også improvisasjon ved the Second City og ved iO Chicago med Del Close.

## Referanser


## Eksterne lenker
* 
*
Nuon Chea

**Nuon Chea** (kinesisk: 農謝), opprinnelig **Lao Kim Lorn**; født 7. juli 1926 i Voat Kor i provinsen Battambang i Fransk Indokina, død 4. august 2019 i Phnom Penh), også kalt «bror nummer 2», var Røde Khmers sjefsideolog og stedfortreder for Pol Pot. Han var formann i nasjonalforsamlingen under Røde Khmers styre i Kambodsja fra 1976 til 1979.

## Liv og virke
### Bakgrunn
Nuon Chea ble født av kinesisk-kambodsjanske foreldre. Nuons far het Lao Liv og drev med handel og dyrket mais. Moren het Dos Peanh og var skredder. Ifølge et intervju med en japansk forsker i 2003 sa Nuon Chea at Liv var kineser, mens Peanh var datter av en kinesisk innvandrer fra Shantou og hans khmer-hustru.

Som barn ble Nuon Chea oppdradd etter både kinesiske og kambodsjanske skikker. Familien gikk til et theravadabuddhistisk tempel for å be, men fulgte også kinesisk folkereligiøse skikker til kinesisk nyttår og qingmingfesten. Nuon Chea begynte på skolen som syvåring og ble undervist i thai, fransk og khmer. Han studerte rettsvitenskap ved Thammasat-universitetet i Bangkok, der han ble medlem av Thais Kommunistiske parti.

### Røde Khmer
I 1951 ble han medlem av det indokinesiske kommunistpartiet. Han fortsatte senere i Kampucheas kommunistparti, mer kjent som Røde Khmer, der han gjorde en rask karriere.

Under Røde khmer-styret fra 1975 til 1979 var han Pol Pots nærmeste mann. I perioden 1976–1977 var han formelt regjeringssjef. Nuon Chea holdt seg riktignok ofte i bakgrunnen, men gikk for å være en hard mann uten skrupler. 

### Overgivelse, rettssaker
Sammen med andre av de øverste, tidligere rødekhmerlederne overgav Nuon Chea seg i desember 1998 til de kambodsjanske myndigheter etter forhandlinger. Statsminister Hun Sen besluttet at det ikke skulle reises tiltale mot Nuon Chea, til tross for at hans rolle i de forbrytelser som var funnet sted under kommuniststyret var omfattende dokumentert. Chea kunne dermed leve som en fri mann i sitt hjem i Pailin, som ligger sørvest i landet og nær grensen til Thailand. Det gjorde han til 19. september 2007. Han ble da arrestert i sitt hjem og ført til Phnom Penh, der han skulle stilles for den internasjonale domstolen i Kambodsja. Den 7. august 2014 ble Chea dømt til fengsel på livstid. Denne dommen anket han i september 2014. Han mente det hadde vært en urettferdig prosess, der viktige vitner ikke var blitt tillatt ført. Straffen ble opprettholdt av Høyesterett i november 2016. 

Nuon Chea ble også stilt til ansvar for folkemord på etniske vietnamesere og på den muslimske minoritet, og for tvangsekteskap og voldtekter.  I november 2018 fant Røde Khmer-tribunalet ham skyldig etter tiltalen og dømte ham til livsvarig fengsel for folkemord, forbrytelser mot menneskeheten og grove brudd på Genèvekonvensjonene.

## Referanser


## Eksterne lenker
*
Ieng Sary

**Ieng Sary** (født 24. oktober 1925 i Trà Vinh i Mekongdeltaet i Vietnam, død 14. mars 2013 i Phnom Penh) var en lederskikkelse innen Røde Khmer i Kambodsja. Hans plass innen Røde Khmers hierarki framgikk av tilnavnet hans, *Bror nummer tre*.

## Liv og virke
### Bakgrunn
Han vokste opp som del av minoritetsgruppen khmer-krom i Sør-Vietnam. Han ble utdannet i Paris i 1950-årene. Fra 1971 til 1975 oppholdt han seg i Folkerepublikken Kina. 

### Røde Khmer ''(Khmer Rouge)''
Han var utenriksminister i Den demokratiske folkerepublikken Kampuchea fra 1975 til 1979. Ieng var svoger til Pol Pot, gift med Ieng Thirith, søster av Pol Pots første hustru Ieng Ponnary. 

Da han ble Røde Khmers utenriksminister 1975-1979 og samtidig visepresident, oppfordret han alle landets diplomater og utenlandsstudenter til å komme hjem for å være med på å bygge opp kommunismen i fedrelandet. Av de rundt 1&nbsp;000 kambodsjanere som fulgte oppfordringen, overlevde bare rundt 200 skrekkveldet.

Han tok imot utenlandske besøkende, og var samtidsig ansvarlig for utrenskninger og arrestasjoner i regjeringsministeriene. Sent i 1977 avviste han i De forente nasjoner kambodsjanske flyktningers beskyldninger om forholdene i landet og ønsker om en åpen diskusjon med Khmer Rouge-regjeringen.

### Etter Røde Khmers regjeringstid
Etter at vietnamesiske styrker okkuperte Kambodsja, ble Ieng Sary *in absentia* stilt for en folkedomstol i Phnom Penh i august 1979 (sammen med Pol Pot) og dømt til døden.

I 1996 ble han innvilget amnesti av Hun Sens regjering i Phnom Penh. Han bosatte seg da sammen med sin kone i Pailin i det nordvestlige Kambodsja.

Den 12. november 2007 ble han og hans kone arrestert for å bli stilt for Røde Khmer-tribunalet.  Anklagene var brudd mot Kambodsjas vietnamesiske og muslimske minoritetsbefolkningen som krigsforbrytelser og forbrytelser mot menneskeheten. Han døde før det falt dom.

## Referanser


## Litteratur
* Ieng Sary-intervju i *Le Nouvel Observateur*, 17. november 1991.
* Munzinger *Internationales Biographisches Archiv* 44/1996 av 21. oktober 1996

## Eksterne lenker
*
Portas do Cerco

**Portas do Cerco** 關閘 er det området helt i nord på Macaohalvøya der Macaos historiske grenseovergang til Fastlands-Kina var, og er. Det er nå to store grensepasseringsbygninger, den ene på Macaos side av grensen (Posto Fronteiriço das Portas do Cerco (grenseport-grensebygningen), åpnet 14. januar 2004), og på den andre siden er det en stor grensepasseringspost på folkemunne kalles *Gongbei*, i Zhuhai.  Gongbei er egentlig navnet på det distriktet i Zhuhai som ligger umiddelbart inntil grenseovergangen.
Ronglu

**Ronglu** (kinesisk: 荣禄, født 6. april 1836, død 11. april 1903 i Beijing i Kina) var en mandsjuisk prins, offiser og statsmann under Qing-dynastiets senere år. Han fikk den militære topprang tidu og innehadde en rekke viktige embeder i Qing-regjeringen, blant annet i Zongli Yamen i storrådet.  Ronglu var nært alliert med enkekeiserinnen Cixi og motarbeidet Hundredagersreformen forsøkt av Kang Youwei i 1898. 

## Referanser


## Litteratur
* Arthur W. Hummel sr. (red.): *[[Eminent Chinese of the Ch'ing period (1644-1912)]].* 2 bd. Washington: United States Government Printing Office, 1943.
Ateneo de Naga University

**Ateneo de Naga University** (eller **Pamantasang Ateneo de Naga**) er et privat katolsk universitet på Filippinene, drevet av jesuittordenen. Det holder til i Naga i provinsen Camarines Sur, og ble grunnlagt i  1940.

## Eksterne lenker
*
Terje Ythjall

**Terje Ythjall** (født 1943) er en norsk kunstmaler, grafiker og tegner. Han er utdannet ved Kunstakademiet under Ludvig Eikaas og Arne Malmedal i perioden 1974–1978. Ythjall befolker sine surrealistiske bilder med karnevalsaktige, gjerne maskekledde figurer, som alltid er underveis fra et ukjent sted til et annet. Han er inspirert av Hieronymus Bosch. Ythjall er representert i Nasjonalgalleriet.

## Referanser


## Eksterne lenker
* Kunstnerforbundet om Terje Ythjall 
* Galleri Haakens presentasjon av Terje Ythjall
Elin Wägner

**Elin Matilda Elisabet Wägner** (1882–1949) var en svensk forfatter, journalist og feminist. 

Elin Wägners skjønnlitterære bøker handler om kvinners rettigheter, kvinnelig stemmerett, fredsspørsmål, sosiale spørsmål og miljøspørsmål. Feminismen hun representerer kalles normalt for særartsfeminisme. Hun regnes normalt som en av de såkalte «tiotalsförfattarna» og inngikk i Fogelstadsgruppen. Wägner er mest kjent for sitt engasjement for kvinnelig stemmerett og for at hun var med og grunnla Internasjonal kvinneliga for fred og frihet i 1915 og Redd Barna i 1920.

Wägner ble medlem av Samfundet De Nio i 1937 og av Svenska Akademien i 1944. Hun var aktiv skribent i tidsskriftet *[[Tidevarvet]]* i perioden 1923–1936.

Hun var datter av rektor og fil. dr. Sven Wägner og Anna Mathilda Elisabeth Ekedahl, prestedatter fra Tolg i Småland. Hun var søster til journalisten Harald Wägner, tante til Ria Wägner og gift med litteraturviteren John Landquist i perioden 1910&ndash;1922.

## Bibliografi
* *Från det jordiska museet* (1907)
* *[[De fire paa hybelen ]]* (*Norrtullsligan*) (1908)
* *[[Pennskaftet]]* (1910)
* *Helga Wisbeck* (1913)
* *Mannen och körsbären* (1914)
* *Camillas äktenskap* (1915)
* *Släkten Jerneploogs framgång* (1916)
* *[[Åsa-Hanna]]* (1918)
* *Kvarteret Oron* (1919)
* *Den befriade kärleken* (1919)
* *Den förödda vingården* (1920)
* *Nyckelknippan* (1921)
* *Den namnlösa* (1922)
* *Från Seine, Rhen och Ruhr* (1923)
* *Silverforsen* (1924)
* *Natten till söndag* (1926)
* *De fem pärlorna* (1927)
* *Den odödliga gärningen* (1928)
* *Svalorna flyga högt* (1929)
* *Korpungen och jag* (1930)
* *Gammalrödja* (1931)
* *Dialogen fortsätter* (1932)
* *Mannen vid min sida* (1933)
* *[[Vändkorset]]* (1934)
* *Genomskådad* (1937)
* *Hemlighetsfull* (1938)
* *Tusen år i Småland* (1939)
* *Fred med jorden* (1940)
* *[[Väckarklocka (bok)|Väckarklocka]]* (1941)
* *Selma Lagerlöf I* (1942)
* *Selma Lagerlöf II* (1943)
* *Hans Larsson* (1944)
* *Vinden vände bladen* (1947)
* *Spinnerskan* (1948)
* *Fredrika Bremer* (1949) (posthumt utgitt)

## Filmmanus
* 1927 – *De fem pärlorna* (uinnspilt filmmanus)
* 1927 – Ungdom
* 1939 – Efterlyst
* 1946 – Åsa-Hanna

## Priser og utmerkelser
* De Nios stora pris 1923 

## Referanser


## Eksterne lenker
* 
*
Geir Ove Bakken

**Geir Ove Bakken** (født 5. september 1958) er en norsk lokalpolitiker for Arbeiderpartiet. Han var ordfører i Alta kommune i Finnmark fra 2001 til 2011. Han ble etterfulgt av Laila Davidsen fra Høyre.

Før han ble ordfører arbeidet han som snekker.

## Referanser
Nuomici

**Nuomici** (kinesisk: 糯米糍; pinyin: *Nuòmǐcí*) er et kinesisk bakverk. Det dreier seg om en glutinøs risbolle med tørr kokos på utsiden. Ytre lag er av en deig av rismasse, og er svært myk og delikat. De vanligste fyllene er sukker med kokos med knuste peanøtter, rød bønnepasta, og svart sesamfrøpasta. Utvendig er det helst kokosdryss.

## Referanser
Sykkeltaxi

En **sykkeltaxi**, **sykkeldrosje**, **pedicab**, **sykkelrickshaw**, **velorickshaw** eller **velotaxi** er en sykkel med en vogn der føreren frakter personer. Sykkeldelen kan enten være sidestilt eller foranstilt passasjerdelen. I noen land, som på Filippinene, kalles slike befordringsmidler for *tricycle*, et engelsk ord som ellers brukes om alt fra vanlige trehjulssykler for barn til motoriserte kjøretøy – også små lastebiler – på tre hjul.

## Sykkeldrosjer i Norge
Sykkeldrosjer forbindes kanskje med Sørøst-Asia, men er vanlige også i europeiske byer og finnes flere steder i Norge som for eksempel i:
* Fredrikstad, hvor Statens vegvesen alt i 2007 oppfordret besøkende til å ta sykkeldrosje fra stasjonen til anleggskontoret for ny Kråkerøyforbindelse. I januar 2015 gikk kommunen og Kirkens Bymisjon sammen om et prosjekt hvor ungdom på dugnadsbasis skulle sykle eldre rundt i naturomgivelser.
* Oslo
* Bergen
* Porsgrunn
* Tønsberg


Fil:Indonesia bike46.jpg|En indonesisk sykkelrickshaw, kalt en *Bajaj* 
Fil:Raikhad Recess 2.jpg|Elever ved den muslimske gutteskolen Fizalamedina Madrasah i Raikhad i Gujarat i India slapper av i en sykkeltaxi, 2007.
File:School-rickshaw.jpg|Skoleelever som passasjerer på sykkelrickshaw i Lucknow i India, 2005.
Fil:Rickshaw in Berlin.jpg|Sykkeltaxi i moderne design i Berlin, 2007.

## Referanser


## Se også
* Rickshaw
* Trehjulssykkel, trehjuling
* Sykkelbuss

## Eksterne lenker
*
Gunnar Hedlund

**Gunnar Hedlund** (1900–1989) var en svensk politiker og embetsmann. Hedlund var partileder for Centerpartiet fra 1949 til 1971 og sterkt delaktig i å forandre sitt parti fra et interesseparti for bønder til et allmennborgerlig parti. Hedlund hadde gode relasjoner med socialdemokraternas partileder Tage Erlander og medvirket til koalisjonsregjeringen på 1950-tallet. Hedlund var også interessert i skogbruk og hadde avgjørende betydning for den kooperative skogbedriften NCB. Han var også leder i *Sveriges skogsägareföreningars riksförbund* samt en kort tid generaldirektør og sjef for Lantmäteriverket.

## Referanser


## Eksterne lenker
*
Guilinrisnudler

**Guilinrisnudler** (*Guìlín mĭfěn*) er risnudler fra byen Guilin, hovedstaden  i den autonome region (provins) Guangxi. 

Retten, som er en lokal spesialitet, serveres til frokost og som mellommåltid, og finnes i utallige variasjoner.    

Den er en del av det kinesiske kjøkken.
Suzhoumuseet

**Suzhoumuseet** i Suzhou i provinsen Jiangsu i Folkerepublikken Kina var tidligere residens for en av lederne av Taipingopprøret, Li Xiocheng. Museet har gamle kart, blant annet av Keiserkanalen, Suzhou, og himmel og jord. Det huser også steler fra Qing-dynastiet som forbyr arbeidere å streike, og arkeologiske funn fra hele Suzhou-området.
Svømming under Sommer-OL 1948

**Svømming under Sommer-OL 1948** ble arrangert fra 30. juli til 7. august 1948 i Empire Pool i Wembley. 

249 utøverer fra 34 nasjoner konkurrerte i elleve svømmeøvelser i London under Sommer-OL 1948, seks for menn og fem for kvinner.

## Medaljefordeling

## Resultater
### Menn
#### 100 meter fri

#### 400 meter fri

#### 1500 meter fri

#### 100 meter rygg

#### 200 meter bryst

#### 4 x 200 meter fri

### Kvinner
#### 100 meter fri

* – *Greta Andersen satte ny olympisk rekord i semifinalen med tiden 1.05,9.*

#### 400 meter fri

#### 100 meter rygg

#### 200 meter bryst

* – *Nel van Vliet satte ny olympisk rekord i semifinalen med tiden 2.57,0.*

#### 4 x 100 meter fri

## Eksterne lenker
* Swimming at the 1948 Summer Olympics hos olympedia.org
Xishui

Med **Xishui** kan være ment:

* Fylket Xishui i provinsen Guizhou i Kina
* Elven Xishui i Guizhou i Kina
* Fylket Xishui i provinsen Hubei i Kina
Chishui

Med **Chishui** kan være ment:

* Byfylket Chishui i provinsen Guizhou i Kina
* Storkommunen Chishui i fylket Hua i byprefekturet Weinan i provinsen Shaanxi i Kina
* Chishui, en gren av Yangtsefloden i Kina
*Chishui, en elv på Taiwan
Chishui (Zunyi)

**Chishui ** 赤水市 (*Chìshuǐ Shì*)  er en by på fylkesnivå i byprefekturet Zunyi i provinsen Guizhou i Folkerepublikken Kina. I 1999 hadde den et folketall på  innbyggere.

## Referanser
Xifeng (Guiyang)

** Xifeng  ** (kinesisk: 息烽县, pinyin: *Xīfēng Xiàn*)  er et fylke i byprefekturet Guiyang i provinsen Guizhou i Folkerepublikken Kina. 

## Kulturminner
Den tidligere konsentrasjonsleiren Xifeng (*Xifeng jizhongying jiuzhi*, 息烽集中营旧址) ble i 1988 oppført på Folkerepublikken Kinas liste over kulturminner. 

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Eksterne lenker
*  
* Xifeng Concentration Camp
Per Sivle – eit liv i strid

***Per Sivle – eit liv i strid*** er en norsk enkeltstående dramatisert portrettprogram om Per Sivle som gikk på NRK1 i 2007. Dokudramaet la hovedvekt på hans verker samt hans problematiske liv fra voggen til grav.

Utenom tre profesjonelle skusepillere, Olve Løseth og Hallvard Lydvo som Sivle og Jorunn Torsheim som hans mor, medvirket mer enn et femtitals statister hentet fra amatørteatermiljøet i vossebygdene og i Drammen. Opptakssteder for filmen var barndomstraktene til Sivle i Aurland, Stalheim og Vossestrand, og Oslo og Drammen der han for det meste levde sitt voksne liv.

Dokumentaren ble sendt i forbindelse med at det var 150 år siden Sivle ble født i 2007.

## Referanser


## Eksterne lenker
*
Xiuwen

** Xiuwen ** 修文县 (*Xiūwén Xiàn*)  er et fylke i byprefekturet Guiyang i provinsen Guizhou i Folkerepublikken Kina.
Nanjing botaniske hage Sun Yat-sens minne

**Nanjing botaniske hage Sun Yat-sens minne** (kinesisk: 南京中山植物园, pinyin: *Nánjīng Zhōngshān Zhíwùyúan*) var Kinas første nasjonale botaniske hage, etablert i 1929. Det opprinnelige navnet var dedikert til Sun Yat-sen. I 1954 fikk hagen dagens navn, og er en av de fire store botaniske hagene i landet.

Anlegget ligger øst for Nanjing ikke langt unna Sun Yat-sen-mausoleet. Størrelsen er vel 186 hektar. Hagen er et senter for botanisk forskning og utdanning. Den har en samling på vel 3000 levende arter, mens herbariet består av 700.000 ulike arter.

Nanjing botaniske hage har etabler et omfattende program som består av utveksling av frø, spirer og planter med 600 organisasjoner i over 60 land. Særlig tett samarbeid er etablert med Missouri botaniske hage. Virksomheten er medlem av International Union for Conservation of Nature (IUCN) og Botanic Gardens Conservation International. 

## Eksterne lenker
* Nanjing Botanical Garden Mem. Sun Yat-Sen (English version)
Silkemuseet i Suzhou

** Silkemuseet** i Suzhou (; *Suzhou Silk Museum*) i provinsen Jiangsu i Folkerepublikken Kina er et museum som har en rikholdig og pedagogisk godt tilrettelagt utstilling som forteller historien om Suzhous 4000 år lange silkeindustri. 

Det ble åpnet i 1991 eröffnet. Her beskrives silkeproduksjonens historie og forskjellige anskueliggjørelser av produksjonsprosessen. Ved siden av historiske artefakter utstilles generelt silkestoffer og klær.

## Eksterne lenker
* 
* Suzhou Silk Museum
* Suzhou sichou bowuguan
Kaiyang

**  Kaiyang ** (kinesisk: 开阳县, pinyin: *Kāiyáng Xiàn*) er et fylke i byprefekturet Guiyang i provinsen Guizhou i Folkerepublikken Kina. 

## Kulturminner
Matouzhais gamle arkitektur (*Matouzhai gu jianzhuqun*, 马头寨古建筑群) fra Yuandynastiet frem til Qing-dynastiet ble i 2006 oppført på Folkerepublikken Kinas liste over kulturminner. 

## Eksterne lenker
* 
* Kaiyang xian Matouzhai
Adolph Denis Horn

**Adolph Denis Horn** (født 1933, oppvokst i Larvik) en norsk kunstmaler, grafiker og tegner. Han er blant annet representert i Nasjonalgalleriet og har også hatt dekorasjonsoppgaver.  Horn var i 1971 en av grunnleggerne av Natur- og miljøvernlisten, som ble representert i Oslo bystyre.

## Utdannelse
* Statens håndverks- og kunstindustriskole (1951–1955)

## Referanser


## Eksterne lenker
*
The Warlords

***The Warlords*** (kinesisk: 投名状, pinyin: *Tóu míng zhuàng*, først lansert som *The Blood Brothers*) er en hongkongkinesisk historisk dramakrigsfilm fra 2007 regissert av Peter Chan. Handlingen er lagt til Taipingopprøret i Kina. Den har Andy Lau, Jet Li, Xu Jinglei og Takeshi Kaneshiro i hovedrollene. 

*The Warlords* ble meget populær i Kina og Hongkong, og ble den mest innbringende filmen i Hongkong i 2007.

Den er delvis regnet som en nyinnspilling av ''The Blood Brothers'' fra 1973.

Den ble tildelt en rekke priser, deriblant prisen for beste film både ved Hong Kong Film Award og Golden Horse Award.

Filmen ble innspilt fra desember 2006 i Beijing, Shanghai og i Hengdian World Studios i provinsen Zhejiang, og pågikk til slutten av mars 2007. 

## Handling
Historien er lagt i Kina på 1860-tallet, under Taipingopprøret, og var basert på attentatet mot Ma Xinyi i 1870. I begynnelsen er det en konflikt mellom lojalister og opprørere. Men alle lojalistene, forlatt av styrkene til en rivaliserende lojalist-kommandant, blir drept - bortsett fra Qingyun. Han reiser til en landsby i nærheten hvor innbyggerne blir ledet av to menn: Erhu og Wuyang. Han tilbyr sin hjelp til å utføre et raid mot en konvoi, som blir vellykket.

Imidlertid angriper lojalistiske soldater landsbyen kort tid senere, og beslaglegger hele byttet for seg selv. Rundt denne tiden innleder Qingyun også en affære med Erhus kone Liansheng. Siden landsbyboerne er fattige og sultne, overbeviser Qingyun dem om å slåss mot opprørerne. Senere henretter han to unge soldater, etter å ha oppdaget at de har voldtatt kvinner på slagmarken. En dag forsøker Erhu å drepe fiendens sjef ved å snike seg inn i byen i en forkledning.

Etter det han kan observere, er området nesten tom for proviant. Han blir raskt tatt til fange. Men til hans store overraskelse planla fiendens leder allerede å overgi seg, og lar Erhu drepe ham. I bytte ber han Erhu om å love å skåne troppenes liv (som han hevder teller 4 000 medlemmer) og livene til de sivile som er bosatt i andre område. Men etter å ha fått 10 dagers proviant fra en rivaliserende sjef, nekter Qingyun å respektere avtalen - på grunn av mangel på mat og arbeidskraft for å få ansvaret for så mange fanger.

## Rolleliste
* Jet Li som Pang Qingyun
* Andy Lau som Zhao Erhu
* Takeshi Kaneshiro som Jiang Wuyang
* Xu Jinglei som Liansheng

## Referanser


## Eksterne lenker
* 
*
Steve Francis

**Steve D'Shawn Francis** (født 21. februar 1977 i Silver Spring, Maryland) er en amerikansk basketballspiller. Han spiller som guard på banen. Francis er for øyeblikket uten kontrakt. Han har tidligere spilt for Orlando Magic, New York Knicks, Houston Rockets og Memphis Grizzlies.

## Referanser


## Eksterne lenker
* 
*
Liste over politiske partier i Mexico

**Politiske partier i Mexico** blir som oftest delt inn i tre kategorier. Venstre, sentrum og høyre . I dagens politiske system finnes det 3 forholdsvis store politiske partier. MORENA, PRI og PAN.

## Politiske partier i Mexico
***[[Partido Acción Nacional]] (PAN)**
***[[Partido Revolucionario Institucional]] (PRI)**
***[[Partido de la Revolución Democrática]] (PRD)**
***[[Partido del Trabajo (México)|Partido del Trabajo]] (PT)**
***[[Movimiento Ciudadano]] (MC)**
***[[Partido Verde Ecologista de México]] (PVEM)**
***[[Movimiento Regeneración Nacional]] (MORENA)**
***[[Partido Encuentro Solidario]] (PES)**

### Lokale politiske partier i den enkelte delstat

*Baja California:
**Partido Estatal de Baja California
**Partido Encuentro Social

*Baja California Sur:
**Movimiento de Renovación Política Sudcaliforniana

*Coahuila
**Unidad Democrática de Coahuila
**Partido Cardenista Coahuilense

*Colima
**Asociación Democrática de Colima

*Durango
**Partido Duranguense

*Guerrero                                                                                
**Partido Alianza por Guerrero

*Nayarit
**Partido de la Revolución Socialista

*Oaxaca
**Partido Unidad Popular

*San Luis Potosí
**Partido Conciencia Popular

*Tlaxcala
**Partido de Centro Democrático de Tlaxcala

*Veracruz
**Partido Revolucionario Veracruzano

*Yucatán
**Partido Alianza por Yucatán

### Tidligere politiske partier

***[[Partido Alternativa Socialdemócrata]]
***Partido Nueva Alianza
*'''Convergencia
*Coalición Obrero Campesino Estudiantil del Istmo
*Democracia Social
*Fuerza Ciudadana
*México Posible
*Partido Alianza Social
*Partido Auténtico de la Revolución Mexicana
*Partido de Centro Democrático
*Partido Comunista Mexicano
*Partido Demócrata Mexicano
*Partido del Frente Cardenista de Reconstrucción Nacional
*Partido Laborista
*Partido Liberal Constitucionalista
*Partido Liberal Mexicano
*Partido Liberal Mexicano (2003)
*Partido Mexicano Socialista
*Partido Mexicano de los Trabajadores
*Partido Nacional Antireeleccionista
*Partido Nacional Agrarista
*Partido Popular Socialista
*Partido Revolucionario de la Unificación Nacional
*Partido Revolucionario de los Trabajadores
*Partido Social Demócrata
*Partido Socialista de los Trabajadores
*Partido Socialista del Sureste
*Partido Socialista Radical Tabasqueño
*Partido Socialista Unificado de México
*Partido de la Sociedad Nacionalista
*Unión Nacional Sinarquista
Mio, min Mio

***Mio, min Mio*** er en roman av Astrid Lindgren første gang utgitt i 1954. 

## Handling
Boken handler om den foreldreløse gutten Bosse som ikke føler seg hjemme hos sine adoptivforeldre i Stockholm og i stedet drar til «Landet i det fjerne» hvor han møter sin virkelige far. Det viser seg at Mio egentlig er en prins, og faren har ventet og lett etter ham helt fra han ble født. Nå må Mio ta opp kampen mot Ridder Kato, som kidnapper barn og undertrykker folk. Sammen med kameraten JumJum og hesten Miramis rir han ut for å bekjempe Ridder Kato. 

## Fortellerteknikk og sjanger
Boken gjør bruk av mange eventyrtrekk i oppbyggingen av fortellingen, som for eksempel de forskjellige hjelperne Mio treffer i boken og de ulike gjentakelsene. Boken kan likevel klassifiseres som en roman, basert på den mer komplekse historien og ikke minst fortellerstemmen, som ligger hos Mio selv.

## Filmatisering
Filmen *[[Mio min Mio (film)|Mio min Mio]]* (1987) var en sovjetisk-svensk-norsk-britisk samproduksjon, med Vladimir Grammatikov som regissør. Linn Stokke og Sverre Anker Ousdal hadde biroller i filmen; Christian Bale filmdebuterte som Bosses venn Benka/JumJum, og den onde ridder Kato ble spilt av Christopher Lee. Benny Andersson og Björn Ulvaeus skrev musikken til filmen og tittelsporet «Mio min Mio» ble en stor hit i Sverige.

## Referanser


## Eksterne lenker
* 
* Mio, min Mio hos IMDB
Bebinca

***Bebinca***, også kjent som *bibik*, er en tradisjonell dessert fra Goa. Ingrediensene er mel, eggeguler, sukker, *[[ghee]]* (klarnet smør) og kokosmelk. Retten inngår som nærmest obligatorisk ved store feiringer som etter fødsler, til bryllup, jul og påske. Den bakes i en særskilt lerovn med kull som varmekilde, plassert over. Den må bakes lagvis, og har tradisjonelt 16 lag.

## Referanser
Peter Jurasik

**Peter Jurasik** (født 1950) er en amerikansk skuespiller kjent for sine roller som Londo Mollari i science fiction-serien *[[Babylon 5]]*, og som Sid the Snitch i serien *Hill Street Blues* og dens spin-off *Beverly Hills Buntz*.

## Bakgrunn
### Familie
I 2003 har Jurasik trukket seg fra videre skuespill, men han har sagt at han vil gjerne gjøre mere *[[Babylon 5]]*-arbeide. Han bor sammen med sin familie i Nord-Carolina og underviser i skuespill ved the Film Studies Department ved University of North Carolina i Wilmington.

## Skuespillerkarriere
Blant Jurasiks gjesteroller var en rolle som etnomolog i en episode av *[[MacGyver]]*, som etterforsker Captain Triplett i to episoder av *[[M*A*S*H (TV-serie)|M*A*S*H]]*, og som Oberon Geiger i tre episoder av *[[Sliders]]*. Jurasik spilte også som Mitch Kline i den kortvarige CBS-serien *Bay City Blues*.

Hans filmroller inkluderer filmen *[[Tron (film)|Tron]]* (1982), sammen med sin fremtidige medspiller i *Babylon 5*, Bruce Boxleitner, og som Roy i *Problem Child* (1990).

## Forfatterkarriere
I 1998, skrev han boken *Diplomatic Act* (ISBN 0-671-87788-7) sammen med William H. Keith jr., en science fiction-bok der hovedkarakteren, en skuespiller i en science fiction-serie, er kidnappet av romvesen som tror han er personen fra serien. Boken ligner på historien i filmen *[[Galaxy Quest]]*, som kom ca. et år senere.

## Priser og nominasjoner
**Universe Reader's Choice Award** (Sci-Fi Universe Magazine, USA)
* 1999 – **Vinner** – Best Supporting Actor in a Genre TV Series – *[[Babylon 5]]*

## Utvalgt filmografi
* 2004 – *[[One Tree Hill]]*, tv-serie 1 episode
* 2003 – *[[Runaway Jury]]*, film
* 2000&ndash;2001 – *[[Dawson's Creek]]*, tv-serie 2 episoder
* 2000 – *[[NYPD Blue]]*, tv-serie 1 episode
* 1999&ndash;2000 – *Sliders*, tv-serie 3 episoder
* 1998&ndash;1999 – *[[3rd Rock from the Sun]]*, tv-serie 2 episoder
* 1994&ndash;1998 – *[[Babylon 5]]*, tv-serie 82 episoder
* 1998 – *[[Babylon 5: In the Beginning]]*, film
* 1993&ndash;1994 – *[[L.A. Law]]*, tv-serie 2 episoder
* 1993 – *[[Babylon 5: The Gathering]]*, film
* 1993 – *[[Matlock (TV-serie)|Matlock]]*, tv-serie 1 episode
* 1990 – **
* 1985 – *[[MacGyver]]*, tv-serie 1 episode
* 1986 – *Scarecrow and Mrs. King*, tv-serie 1 episode
* 1983 – *Bay City Blues', tv-serie 8 episoder
* [[1983]] – *Fame*, tv-serie 1 episode
* [[1982]] – *Taxi*, tv-serie 1 episode
* [[1982]] – *Tron*, film
* [[1981]] – *M*A*S*H'', tv-serie 1 episode

## Referanser


## Eksterne lenker
* 
*